Că Miliția nu a murit ci numai puțin s-a odihnit (dar numai ca să fie și mai miliție) se vede pe unii din milițienii deghizați în polițiști de la vârful Academiei de Poliție “Al. I. Cuza”. Acum e vorba despre purtătorul de cuvânt, Nicolae Radu, comisar șef bla bla.

Acest milițian care, conform CV-ului (care se întinde pe vreo șase pagini, Iorga ar fi invidios pe așa prolixitate), conduce doctorate în securitate națională la Universitatea Națională de Apărare “Carol I” (fie vorba între noi, cât se mai pișă țara asta pe Cuza și Carol I dând unor instituții pline de securiști submediocri numele lor…).

Mai mult, într-o limbă care nu există (s-ar vrea engleză, dar nu e), omul dă de înțeles (pe Facebook) că ar avea o funcție de consilier și prin Ministerul de Interne.

În fine, unde voiam să ajungem: acest cașchetar cu dungă pe frunte a scris ieri, la moartea ultimului șef al Securității ceaușiste, Iulian Vlad, un mic panseu vomitiv. Iată-l:

“Sa luam aminte!

Drum usor catre stele dle ministru, general IULIAN VLAD! Dumnezeu sa va Odihneasca in Pace!

Va port in suflet.”

Am respectat întru totul grafia milițianului. Și, după cum se vede, am postat și poza în care se observă cum cașchetarul e mândru nevoie mare să-l ducă pe generalul de Securitate prin curtea fostei școli de la Băneasa.

Să vă fie rușine, bă, milițienilor!